Slovenska kronika, 7.4.2016


Naslov: V Sevnici kot prvi pridobili Center za krepitev zdravja
Napoved za voditelja:

Danes je 7. april - svetovni dan zdravja, ki je letos posvečen sladkorni bolezni. Na NIJZ so ob tej priložnosti opozorili na pomen aktivnega in zdravega življenjskega sloga, ki vključuje skrb za telesno težo, redno gibanje in zdravo prehranjevanje, kar lahko prepreči pojav sladkorne bolezni tipa 2 oziroma jo odloži na čim poznejše življenjsko obdobje. V sevniškem zdravstvenem domu pa so včeraj svečano odprli nov prizidek, v katerem so uredili Center za krepitev zdravja. Ta ima 150 kvadratnih metrov, v njem pa bodo izvajali predvsem fizioterapijo in preventivne dejavnosti. Gre za prvi tak center pri nas, v bodoče pa naj bi jih s pomočjo evropskega denarja zgradili še 25.

H1: V Sevnici kot prvi pridobili Center za krepitev zdravja
H2: Naložbo v višini 302 tisoč evrov je kril Zdravstveni dom Sevnica

H3: V nekaj letih bomo uredili še 25 takšnih centrov po Sloveniji, 14,5 mio € bo dala EU

T- Iz Sevnice GORAN ROVAN /

X- Snemalec in montažer Tomi Naglič /

Center za krepitev zdravja je rezultat pilotnega projekta Skupaj za zdravje, ki ga vodi Nacionalni inštitut za javno zdravje. Zanj je sevniški zdravstveni dom namenil 302 tisoč evrov lastnih sredstev. In za kaj ga bodo uporabljali?
T- VLADIMIRA TOMŠIČ /
X- direktorica Zdravstvenega doma Sevnica /

»Za izvajanje preventivnih dejavnosti za potrebe fizioterapije, preventivnih programov v vseh obdobjih življenja, šola za starše, šole hujšanja, programa fit, potem pravo gibanje delavnice.«
Sevniški center je prvi v Sloveniji.
T- MILOJKA KOLAR CELARC /
X- ministrica za zdravje RS /

»To je ena dobra praksa in popotnica, da bomo take centre za krepitev zdravja lahko razširili  po celi Sloveniji. Zato smo uspeli iz evropskih sredstev pridobiti 14,5 milijona evrov in bomo v naslednjih nekaj letih vzpostavili zato 25 centrov za krepitev zdravja.«
V centru so zaposlili tri diplomirane sestre in enega fizioterapevta, odprt pa bo ves dan, tudi za druge uporabnike.
T- VLADIMIRA TOMŠIČ /
X- direktorica Zdravstvenega doma Sevnica /

»Brezplačno, brez najema vadi koronarni klub dvakrat tedensko, posavsko društvo za osteoporozo enkrat tedensko in to je polno.«
Nova naložba bo tudi omogočila, da bodo telovadnico, v kateri so doslej izvajali program fizioterapije, preuredili za potrebe nujne medicinske pomoči.
